Kære alle studerende på historie, kultur og samfund

Varmt velkommen til kurset! Jeg håber, at vi får et sjovt, lærerigt og interessant kursus, selv om vi hver især sidder derhjemme, i Zoomlokalet og på Canvas. Det er vigtigt, at alle er nærværende på tirsdag til en kort intro og helst alle de øvrige lektioner (for vi har så få træf). Gennemlæs venligst lektionsplanen inden tirsdag formiddag kl.10.15, så I ved, hvordan kurset er planlagt☺ Jeg har sat den ind på anslag på Canvas.

Jeg håber, at I har forståelse for, at der kan forekomme ændringer i lektionsplanen. Jeg kan desværre ikke tage forbehold for alt. Noget vil fungere godt over nettet, andet mindre godt. Derfor kan jeg være nødt til at justere aktiviteter undervejs. Jeg har lavet mange ændringer i lektionsplanen, så den passer til online-undervisning. Hvis vi er så heldige, at vi kommer til at mødes fysisk på SOL i april eller maj, så kan der selvfølgelig komme nogle nye justeringer.

Jeg laver en liste over hele holdet (de, der er aktive) efter intromødet tirsdag, og så deler jeg jer ind i studiegrupper. Fortæl mig, hvis I allerede har en velfungerende gruppe, men vær åben over for nye medlemmer, hvis I har plads til flere. Det bedste antal er cirka fire studerende.

Hvis I kommer i en studiegruppe, der ikke fungerer, altså ikke mødes og arbejder over Zoom, så skynd jer at finde en anden gruppe. Kontakt mig evt., hvis jeg skal hjælpe. Husk, I er hver især ansvarlige for, at det her lykkes. Man kan ikke komme om to uger og sige: *Ups, jeg kom ikke i en studiegruppe*. Tag venligst ansvar for jeres studier.

Nogle studerende har vanskeligt ved at arbejde sammen i grupper, men jeg vil appellere til, at I forsøger. Jeg har ikke tid til at læse en masse individuelle øvelser. Desværre. Find sammen med studerende, der har det samme ambitionsniveau som jer selv.

De fleste har allerede indstalleret Zoom til eksamen i mundtlig dansk. Hvis I er fritstående studerende, så skal I gøre følgende:

1. I skal downloade Zoom: <https://zoom.us/join>. Det er super simpelt.
2. Når klokken er 10.15, så går I ind via: **Personal Meeting ID 572-322-4948.**
3. Det vil være rigtig godt, hvis I lige tester systemet, om det virker inden tirsdag med en medstuderende eller ven. Tak☺

Hvis I har mulighed for det, må I gerne sætte et foto på jeres Canvas-profil. Bare jeres ansigt, så alle ved, hvem de taler med. Tak!

Mange venlige søndagshilsner fra Lone